Neem veediefstal toe? - Mogol Pos
Neem veediefstal toe?
LEPHALALE — Veediefstal het met 50% toegeneem in die laaste maand. Só is berig tydens die maandelikse Landelike Veiligheidsvergadering wat verlede week by Mogolklub gehou is. Dit sluit hoofsaaklik diefstal van bokke en hoenders in. Die vraag word egter gevra – neem dit toe of word veediefstal net meer gereeld gerapporteer?
Wilddraad word deur veediewe geknip
PT van Staden het berig van 'n voorval op 'n buurplaas in die rigting van Beska waar 'n waterbok en gemsbok van die pad af geskiet is.
Douw Pelser, voorsitter van die veediefstalvoorkomingsforum, het opgemerk dat dit 'n groot probleem is as sommige boere dink die polisie sien dit as moeite om aandag te gee aan veral veediefstal. Volgens hom is die Limpopo-veediefstaleenheid die tweede beste in die land.